b'\n_START_ARTICLE_\nNova Demokracija (Gr\xc4\x8dka)\n_START_SECTION_\nOsnutak stranke\n_START_PARAGRAPH_\nND je osnovana u Listopadu, 4, 1974., dva mjeseca nakon ustoli\xc4\x8denja Konstantina Karamanlisa za premijera u prvoj post-huntinoj  vladi Gr\xc4\x8dke. Karamanlis je bio iskusan politi\xc4\x8dar, i ve\xc4\x87 je obna\xc5\xa1ao du\xc5\xbenost premijera u razdoblju od 1955.  do 1963. ( za monarhije). Na prvim slobodnim izborima, Nova Demokracija je premo\xc4\x87no pobijedila, najvi\xc5\xa1e zahvaljuju\xc4\x87i osobnoj karizmi Karamanlisa, a ne toliko zbog utjecaja koja je netom osnovana stranka imala. Slogan kojim je ND pobijedila bio je; - Karamanlis ili tenkovi, aludiraju\xc4\x87i time da je povratak vojne hunte mogu\xc4\x87 ukoliko Karamanlis ne pobijedi._NEWLINE_Karamanlis je \xc5\xbeelio da Nova Demokracija bude modernija i progresivnija desna stranka, nego one koje su vladale Gr\xc4\x8dkom prije vojnog udara 1967. , uklju\xc4\x8duju\xc4\x87i i vlastitu biv\xc5\xa1u stranku ERE (Nacionalna Radikalna Unija, gr\xc4\x8dki; Ethniki Rizospastiki Enosis). _NEWLINE_Strana\xc4\x8dka ideologija je ustanovljena kao - radikalni liberalizam, termin koji je trebao zna\xc4\x8diti, - prevagu pravila slobodnog tr\xc5\xbei\xc5\xa1ta sa odlu\xc4\x8dnom ulogom dr\xc5\xbeave na planu socijalne pravednosti.\n_START_SECTION_\nPrve godine\n_START_PARAGRAPH_\n1977., ND je ponovno pobijedila na nacionalnim izborima, ali sa tijesnom ve\xc4\x87inom (41.88%); to joj je ipak omogu\xc4\x87ilo stvaranje stabilne vlade sa solidnom ve\xc4\x87inom u Parlamentu. Pod Karamanlisom Gr\xc4\x8dka je redefinirala svoje odnose sa NATO -om, i nastojala rije\xc5\xa1iti problem Cipra, koji je nastao nakon Turske invazije otoka. Ipak 1980.,  Karamanlis je odstupio. Njegov nasljednik, Georgios Rallis, pobije\xc4\x91en je na sljede\xc4\x87im izborima od Panhelenskog Socijalisti\xc4\x8dkog Pokreta (PASOK),  Andreasa Papandreua. Pd ND vladom Gr\xc4\x8dka je u\xc5\xa1la u Europsku Zajednicu  1981. Zbog toga je Karamanlisa kritizirala oporba (koja je manje vi\xc5\xa1e bila protiv toga), kao i zbog \xc4\x8dinjenice da o tom pitanju nije odr\xc5\xbean referendum._NEWLINE_ND se vratila na vlast u koalicijskoj vladi (premijer: Tzanis Tzannetakis) sa tradicionalnim lijevim strankama(Koalicija Ljevice i Progresa, koja je tada uklju\xc4\x8divala i Gr\xc4\x8dku Komunisti\xc4\x8dku Stranku). 1989., sudjelovala je i u velikoj koalicijskoj vladi  Ksenofona Zolotasa od Studenog 1989., do Travnja, 1990. Nakon toga su formirali ve\xc4\x87insku vladu pod  Konstantinom Mitsotakisom, nakon novih izbora odr\xc5\xbeanih 10. Travnja, 1990.\n_START_SECTION_\nU oporbi\n_START_PARAGRAPH_\nNakon tog perioda stranka do\xc5\xbeivljavala period u\xc4\x8destalih poraza. Izgubila je izbore 1993. pod vodsvom Mitsotakisa, pa opet  1996. pod Miltiadisom Evertom, _NEWLINE_kao i izbore 2000. pod Kostasom Karamanlisom, ne\xc4\x87akom osniva\xc4\x8da stranke.\n_START_SECTION_\nPovratak na vlast\n_START_PARAGRAPH_\nU Sije\xc4\x8dnju,  2004. PASOK - ov premijer Simitis podnio je ostavku i najavio - izbore za 7. O\xc5\xbeujak, unato\xc4\x8d \xc4\x8dinjenicama da je novi PASOK -ov lider Georgios Papandreu uspio obnoviti stranku, Karamanlis je pobijedio i postao prvi desni premijer nakon jedanajest godina.\n_START_SECTION_\n\xc4\x8clanstvo u me\xc4\x91unarodnim organizacijama\n_START_PARAGRAPH_\nND je \xc4\x8dlan Europske Pu\xc4\x8dke Stranke(EPP), kao i Me\xc4\x91unarodne Demokratske Unije (IDU) i Kr\xc5\xa1\xc4\x87ansko Demokratske Internacionale (CDI).'